Des almehtigen gottes getˀwen allen kristanen moͤnschen zuͦ der gegenwùrtikeit angesicht und gehoͤrde ✳ diser brief jemer bracht wirdt in gottes namen ewiklich wir Ruͦdolf probst. ✳ die korhˀren ✳
und das capitel gemeinlich der erbˀn kilchen und wirdigen stift ze Mùnstˀ in Ergein Costentzˀ bistuͦmes unsˀn begirlichen willen zuͦ billichˀ gehorsami und gantzer fruntschaft mit erkantnùzze diser nachgeschribenˀ
dinge von sunde und des valles wegen des ersten moͤnschen ist also bekrenket und verirret mensthlich natùr, daz die cellen der gedenkizze bresthaft worden sint darumbe elich getat und alle redlich sachen
ewent wise lùte mit briefes hantvesti durch daz darnach in kùnftigen ziten von vergezzelichē wegen der luten mit krieges anvacht icht stoͤzze oder irrunge darin vallen, da von si und werde kunt getan
allen gegenwurtigen und kùnftigen lùten und sunderlich den den es ze wizzende durft geschicht, daz leider wir und das vorgen̄ unser gotzhus von urluges brandes nnzzewechsde und andˀr grozˀ wùstinge
und merklichˀ gebreften wegen die lande und lùten wol kunt sint, komen waren in solich groze und unlidige geltschulde, die ze kristanen und ze juden staͤnd an soͤlichem sweren und wachsendem schaden
daz es uns und dem vorgen̄ unsˀm gotzhuse gar zerganklich und verdorbenlich waz, darumbe nach mangˀley suͦchunge fùrsatz und betrachtunge, die unser jeklichˀ sundˀlich in sinem hˀtzen und wir alle gemewlich
gehebt haben ze mangem male wie wir un̄ unsˀ gotzhus derselbn̄ geltschulde und des grozzen wachsenden schaden allerlichteklichest entladen wˀden moͤchten haben wir nach dezselbn̄ unsˀs gotzhuses rechten
gewonheiten und gesatzden zuͦ einem male zuͦ dem andˀn male und zuͦ dem dritten male under unsselbˀ gemeinlich uff genanten vˀkundeten tagen beruͤffete und rechte copitel gehebt und besezzen umb die selbn̄
sache uff unsˀr stift zuͦ solichen ziten und an solichen stetten alz wir das durch recht tuͦn solten und haben ein andˀ gefraget bi dem eide wie wir und unser gotzhus der egen̄ gelt schulde aller komlichest
entladen wˀden moͤchten und nach mangˀley betrachnuzze habn wir nach vnift unserselbˀs und nach rate solichˀ erber lùten gelertˀ phoffen und wiser leyen, die uns und unsˀm gotzhuse guͦtes gennen
und uns twen schuldig und gebunden sint uns geembtˀ und sin gemeinlich uberein komen, daz wir der egen̄ groͤzzˀ geltschulde und des unlidigen schaden nicht lichteklichˀ entladen wˀden moͤchten denn daz
wir dise nachgeschrˀ unser hofe gericht und guͤtˀ twing und ruͤnne, die des vorgen̄ unsˀs gotzhuses und unsˀ lidig eigen sint veil butten offenlich und vˀkouften und mit dem gelte so uns da von geiel
abtoͤzten die vorgˀ schulde darnach haben wir in dem namen alz da vor veil gebotten offenlich und erbubet von uns ze kouffende die selbn̄ hofe twinge bene, gericht und guͤter allen lùten phaffen
und leyen geistlichen und weltlichen wer uns aller meist dar umbe gebn̄ wolte und nach langˀ und offennˀ veilbietunge derselbn̄ guͤtˀ funden wir nieman, der uns mere odˀ alz vil darumbt geben
wolte alz die durlùchtige hochgeborne furstinne unsˀre gnedige frowe frow Agtese von Oͤsterˀ, wilent kùngin ze Ungˀn von wegen an statt und in namen irer stiftunge der erwirdigen geistlichen
frowen der aͤbtissin und der klostˀfrowen des conventes gemeinlich ze Kungsvelt, sant Claren ordens in Costentzˀ bistuͦm und darumbe habn̄ wir in dem nomen al da vor nach guͤtˀ vorbetrachtung mit
gemeinem und einhellem rate an unsˀr und unsˀr stifte statt fry uns und unser nachkomen mit aller der ordenung bescheidenheit und kraft worten wˀken und geberden die von geistlichen un̄ welthben
rechten und landˀlich nach unsˀm und unsˀs gotzhuses odˀ des landes und der stetten rechten fryheiten und gewonheiten dheins weges darzuͦ gehoͤrent dieselbn̄ guͤtˀ alz si hienach begriffen sant vˀkouet
und ze kouffende gegebn̄ vˀkouffen und gebn ouch mit disem brief in eins rechten redlichen und ewigen kouffes wise fùr fry ledig eigen den vorgen̄ erwirdigen geistlichen frowen der aͤbtissin un̄ der
clostˀfrowen des egen̄ conventus ze Kùngsvelt umb acht hrtds und zehen guͤldi vollen swere und guͦt florentier gewichtes wan wir nieman funden der uns alz vil odˀ mer darumbe gebn̄ woͤlle dse hr
guldi uns die vorgen̄ unsˀe gnedige frow die kungin an statt und in namen des egen̄ conventes gar und gentzlich betzalt und gewˀt hat und ouch wir si voͤlliklich in guͤtˀ wˀschaft emphangen un̄ in unsh
und unsˀs gotzhuses redlichen nitz und grozze notdurft alz in ablsunge dˀ vorgschulde gar und gentzlich bekeret habn̄, dis sint nn dieselbn̄ vˀkouften guͤtˀ des ersten twing und ban ain dem dorffe
ze Stouffen bi Lentzburg mit allen gerichten nutzen fryheiten rechten und gewonheiten die zuͦ demselbn̄ twing und banne gehoͤrent alz unser gotzhus und wir die von alter herbrucht hebn̄ und
da zuͦ den hof ze Stouffen, der in dise nachgeschrˀ schuͦppozzen und guͤtˀ vor langen ziten geteilet ist und andˀ unsˀ guͤtˀ die darin gehoͤrent, die da ze stouffen oder andˀswa gelegen sint, das ist
ze merkende ze Stouffen, ein schuͦppozz, giltet viertzehen vierteil roggen zwen schillīg ph̄n̄ und ein huͦn, die buwet kaͤthtno Gerungs von Rynach, itē ein schuͦppozz buwet Bˀchta, Cuͦnrˀ Meys selgen witwe
und giltet viertzehen vierteil roggen zwen schilling phn und ein hun ite ein schuͦppozzen buwet Beli Uͦlrichs Meys tochtˀ giltet viertzehen vierteil roken zwen schillig phn̄ und ein hin itē ein schuͦppazz
buwet bchta, Cuͦnrˀ Meys seligen witwe und giltet viertzehen vierteil roggen zwen schillig ph̄n und ein huͦn ite zwo schuppozzen geltent siben mùtt roggen vier schillig phn̄ und zei huͤnr der
bumet Uͦlrich Vasnaͤcht, eine und Ulli Claus Vasnachts sun die andˀn itē ein schuͦppozzen buwet Beli genant Heinbernerz und giltet viertzehen vierteil roggen zwen schillig phn̄ und ein huͤn atem
ein schuͦppozzen buwet Heinrˀ von Heinbr mnen, die giltet viertzehn̄ vierteil roggen zwen schilling phn und ein huͦn itē zwo schuͦppozzen buwet Cunrˀ Meys die geltent siben mutt roggen vier schillīg
und zwei huͤnr ite zwo schuͦppozzen geltent siben mutt roggen acht phn und zwei huͤnr die buwet Rudi Mey von Stouffen ite dry schuͦppozzen gelent zehen mùtt roggen fùnf schilling und drù
huͤnr der buwet Ruͤdi Strazburg, zwo und Uͦlrˀ Meyˀ eine die wegˀ fùnf schillig phn gevallent jerlich einem lutpriestˀ ze Brugg von Cuͦnrˀ Schunbrots jartzit ite zwo schuͦppozzen geltent siben mùtt
roggen zwen schillīg und zwei huͤnr die buwet Ruͤdi Mey und git drizzig schilling von Hindersatz, item ze Lentzburg von einˀ hofstatt hat Bchtold Eitenbgˀ, ein m roggen it ein si ph̄n von einˀ hofstatt
hat Hug von Kyenbgˀ, item ze Nidˀnlentz lit ein ack bi dˀ mùli bi dem angerwege giltet ein wegesen den buwent Bˀchtotl Parmistrer und Ruͦdol Eitenbgˀ item ein mùli gelegen nndrund graven
mùli, die stulings erbn hant giltet zwen ph̄n item die alker gelegen zer gruͦben ob obnlentz bi dem wege geltent ein phn̄ die buwet Ulrˀ Konfman itē die ack gelegen bi dem krafhache
geltent ein phn die buwet Uͦlrˀ Schuͦpposˀ und zwen bletz ackˀs geltent dry phn̄ die buwet Ruͦdg von Lo mit getwingen bennen gerichten hoͧfen huͦben schuͦppozzen ackˀn matten, garten poͤm
garten hofstetten, husˀn und schuren hoͤltˀn gevilden welden wunne und weide ingangen usgangen wegen stegen wazzˀn und wazzerrunsen und gemeinlich mit allen andˀn nutzen und rechten gesuͤchten
und ungesuchten funden und unfunden, die zuͦ den vˀkouften guͤtˀn dheins weges gehoͤrent, wo die gelegen odˀ wie si genant sint, die wir und unser nachkomen dem vorgˀ gotzhuse ze Kùngsveld weren
sullen fùr lidig eigen in gericht und ine gericht nu und hienach wo wenne gegen wem odˀ wie inen des not geschicht ant alle gevˀde und sundˀlich mit den rechten die hingant mit einˀ gemeinschaft
das ist ze nˀkende mit dem kilchensatze ze Stouffen, alz vil wir odˀ unsˀ gotzhus rechtes daran gehebt hab̄n̄ und alz vˀre dˀ gehoͤrt hat in die egen̄ hof und guͤtˀ des wir uns ouch zuͦ des vorg gotzhuses
und froͧwen klostˀs ze Kùngsvelt handen gentzlich und wizzenlich vˀtzigen habn̄ mitsampt den vorgˀ guͤtˀn, wir habn̄ ouch in dem namen alz da vor an unsˀ und unsˀr stift staͤtt entwichthen aller
der besitzung und gewer alz wir die vorgen̄ vˀkouften guͤtˀ herbracht und besezzen hab̄n̄ von alten ziten hardan in nutzlichˀ und ruͤwigˀ gewer und habn̄ die vorgˀ abtissin closterfrowen und den
convent ze Kùngsvelt in irem und irs gotzhuses des frowen clostˀs daselbs namen gesetzet und setzen si mit disem brief wizzentlich in recht nutzlich und ruͤwige gewer dselbn̄ vkouften twingen
bennen gerichten hoͧfen und guͤtˀn mit dem rechten das mit in gemeinde durch gat und alles des so darzuͦ gehoͤret fur fry ledig eigen alz vorbescheiden ist, ant alle gevˀde ouch habn wir alle gemeinl̄
und unser jeklichˀ sundˀlich fur uns und unsˀ nachkomen vˀhehzen und gelobt mit unsˀn tinen an eides statt disen kouf stet ze habende und niemˀ da widˀ ze tuͦnde wedˀ mit recht noch dˀ getat
heimlich noch offenlich mit unsselbˀ odˀ mit andˀn lùten noch ouch jemann gehellen, dˀ da widˀ tuͦn wolte alleklich oder bi teilen in dheinen weg ane gevˀde wir habn̄ ouch vˀheizzen und gelebt in dem namen
alz da vor daz wir von dem stuͦl von Rome von dem ertzbischof von Megentz noch von dem pischof von Costentz von dem heilgen roͤnschem riche und von den hˀtzogen von Oͤsterˀ, noch von dheinen andˀn
geistlichn̄ odˀ weltlichen fursten odˀ richtˀn niemˀ kein gericht gevordˀren noch gesachen sullen da mit wir widˀ disen vorgeschrˀ kouf jem getuͦn moͤchten wan wir uns vˀtzigen habn wizzentlich un̄ vˀtzihn̄
ouch mit disem brief helfft und rates aller geistlichˀ und weltlichˀ richtˀ rechten und gerichten fryheiten und gewonheiten unss und andˀr gottzhus des landes un̄ dˀ stette da mitte wir disen kouf
jemˀ bekrenben geendˀren widˀruͤffen, odˀ virren moͤchten in dheinen weg sundlich vˀtzihen wir uns ouch solichˀ ustzug und funde da mitte wir odˀ unser nachkomen hernach komen und sprechen
moͤchten, daz wir ditz vˀkouffens betwungen weren odˀ daz dseb kouf nicht recht und redlich beschehen were oder daz wir an wˀde dˀ guͤtˀ ùber das halbe betrogen weren odˀ daz wir des egen̄ geltes
nicht gar und gentzlich betzolt und gewˀt weren odˀ daz es in unsˀn und unsˀs gotzhuses nutz nicht komen were und vˀtzihen uns ouch mit namen des rechten, da mit man vˀsereten un̄ entwˀten gotzhusn
ze helffe kunt un̄ widˀ in ir gewer setzet un̄ des rechten daz da sprichet gemein vˀtzihn̄ vˀnahe nicht und aller andˀr sinne und fùrzug da mit wir hie widˀ in dheinen weg getuͦn moͤchten ane geverde
und dar ubˀ ze warˀ vˀgicht und ewigem urkùnd aller vorgeschrˀ sachen hab̄n̄ wir dˀ olgen̄ Ruͦdol̄ dˀ probst und das capitel der stift ze Munst in Ergew unsˀe ingesigel fùr uns un̄ unsˀ nachkomē
ewiklich gehenket an disen brief, der gebn̄ ist ze Brugg in Ergew an zinstag nach sant Verenen tag nach gots geburt
rùtzehen hundt un̄ sechtg jaren un̄ darnach in dem andˀn jare